Ազգային առաջընթաց կուսակցություն

**Ազգային առաջընթաց կուսակցություն**, Հայաստանում գործող կուսակցություն է, որը հիմնադրվել է 2018 թվականի հոկտեմբերի 3-ին՝ Թավշյա հեղափոխությունից կարճ ժամանակ անց՝ մի խումբ քաղաքացիական ակտիվիստների ու հանրային գործիչների կողմից։

## Պատմություն
Կուսակցության հիմնադիրների թվում են մի քանի ակտիվիստներ տարբեր քաղաքացիական և բնապահպանական շարժումներից, ներառյալ 2015 թվականի «Էլեկտրիկ Երևան» բողոքի ցույցերի մասնակիցները: Այս ակտիվիստների մեծ մասը նաև «Մենք ենք այս երկիրը» շարժման անդամներ էին, ովքեր երթով շարժվեցին դեպի նախագահի պալատ 2016 թվականի ապրիլին՝ «Մենք մեր զինվորների հետ ենք» կարգախոսով։

Կուսակցությունը պաշտոնապես մեկնարկեց իր պլատֆորմը 2018 թվականի հոկտեմբերի 3-ին Երևանում կայացած իր հիմնադիր համագումարի ժամանակ։

Կուսակցությունը 2018 թվականի ընտրություններին մասնակցած միակ քաղաքական կուսակցությունն էր, որը ղեկավարում էր կին՝ Լուսինե Հարոյանը։ Կուսակցության անդամների մոտավորապես 40%-ը կանայք են։

2019 թվականի ապրիլին Լուսինե Հարոյանը հայտարարեց, որ հեռանում է կուսակցության ղեկավարի պաշտոնից։ 

Կուսակցության որոշ անդամներ համագործակցում են «Նոր ուժ» կուսակցության հետ։

2024 թվականի բողոքի ակցիաների ժամանակ կուսակցությունը հայտարարեց, որ չի աջակցելու նախկին իշխանությունների ներկայացուցիչների գլխավորած «Տավուշը հանուն հայրենիքի» շարժմանը։

## Գաղափարախոսություն
Կուսակցությունը հիմնական գաղափարախոսությունը սոցիալ-լիբերալիզմն է, սակայն կուսակցության անդամները հաստատում են, որ կուսակցությունը բացահայտ սոցիալիստական ​​չէ:

Կուսակցությունը կողմ է Հայաստանում սոցիալական պետության ստեղծմանը, ներգաղթի ավելացմանը, գյուղատնտեսության զարգացմանը, միջին խավի ամրապնդմանը և աջակցում է կարգավորվող շուկայական տնտեսությանը և քաղաքացիական և քաղաքական իրավունքների ընդլայնմանը, ներառյալ ուղղակի ժողովրդավարությանը և մամուլի ազատությանը:

Արտաքին քաղաքականության առումով կուսակցությունը աջակցում է Հայաստանի և Արցախի միավորմանը, ավելի ամուր կապեր զարգացնելով Վրաստանի, Եվրամիության, ԱՄՆ-ի, Իրանի, Հնդկաստանի, Ճապոնիայի և Չինաստանի հետ՝ միաժամանակ դրական հարաբերություններ պահպանելով Ռուսաստանի հետ։ Այդուհանդերձ, կուսակցությունը կարծում է, որ Հայաստանը պետք է դուրս գա Եվրասիական տնտեսական միությունից և կենտրոնանա ինչպես Արևմուտքի, այնպես էլ Եվրոպայի հետ ինտեգրմանը։

## Մասնակցությունը ընտրական գործընթացներին
2018 թ դեկտեմբերի 9-ին Ազգային առաջընթաց կուսակցությունը մասնակցեց ԱԺ արտահերթ խորհրդարանական ընտրություններին։

Ազգային առաջընթաց կուսակցությունը 2018 թ ԱԺ արտահերթ խորհրդարանական ընտրություններին քննադատեց վարչապետ Նիկոլ Փաշինյանին Սահմանադրական փոփոխություններ չիրականացնելու, Ընտրական օրենքսգիրքը չփոփոխելու, Կուսակցությունների մասին օրենքը չփոփոխելու համար, ինչպես նաև առաջ քաշեց տարածքային բարեփոխումների հայեցակարգ և քաղաքացու կողմից զենք կրելու իրավունք՝ Ազգային գվարդիայի գաղափարի իրականացման նպատակով, Շվեյցարիայի օրինակով։

Ազգային առաջընթաց կուսակցությունը 2018 թ ԱԺ արտահերթ խորհրդարանական ընտրություններին ստացավ 4121 ձայն կամ ընդհանուր ձայների 0,33 %-ը։

Կուսակցությունը հաստատել էր, որ մասնակցելու է 2021 թվականի Հայաստանի խորհրդարանական ընտրություններին որպես Ազգային Ժողովրդավարական ​​Բևեռ դաշինքի մաս։ Ընտրություններից հետո դաշինքը ստացել է համաժողովրդական ձայների 1,49%-ը՝ չկարողանալով ստանալ որևէ տեղ Ազգային ժողովում։

Կուսակցությունը մասնակցել է 2023 թվականի Երևանի ավագանու ընտրություններին, որտեղ կուսակցության քաղաքապետի թեկնածու է առաջադրվել Երևանի նախկին քաղաքապետ Հայկ Մարությանը։ Ընտրություններից հետո կուսակցությունը հավաքել է ձայների 18,89%-ը՝ ստանալով Երևանի ավագանու 14 մանդատ։

## «Նոր Սահմանադրություն» նախաձեռնություն
2019 թ-ին Ազգային առաջընթաց կուսակցությունը նախաձեռնեց «Նոր Սահմանադրություն» շարժումը՝ նպատակ ունենալով սկսել սահմանադրական փոփոխությունների հանրային լայն քննարկում։ Կուսակցությունը նաև հրապարակեց իր առաջարկած սահմանադրական փոփոխությունների նախնական տարբերակը, Իսլանդիայի օրինակով։

## Ծանոթագրություններ

Կատեգորիա:2018 հիմնադրված կուսակցություններ
Կատեգորիա:Հայաստանի եվրոպամետ կուսակցություններ
Կատեգորիա:Հայաստանի լիբերալ կուսակցություններ
Կատեգորիա:Ձախաթևյան կուսակցություններ